Shawn M. Wayans (født 19. januar 1971) er en amerikansk skuespiller, komiker, manuskriptforfatter og producer, kendt bl.a. fra sketchshowet In Living Color og komedieserien The Wayans Bros., samt flere komediefilm som han har lavet og medvirket i sammen med sine brødre Marlon Wayans og Keenen Ivory Wayans. Han har desuden storebroren Damon Wayans, søstrene Kim Wayans og Nadia Wayans, og nevøerne Damon Wayans, Jr., Craig Wayans og Damien Dante Wayans, som han alle arbejdet sammen med i bl.a. komediefilmen Dance Flick.